als_Latn dik_Latn sag_Latn
Burime të besueshme të Microsoft-it kanë konfirmuar se kompania po merret me prodhimin e një ore inteligjente që mund të prezantohet në muajin tetor. Edhe pse nuk është shfaqur asnjë imazh i orës në internet, janë zbuluar detaje mbi të.
Forbes ka njoftuar se burimet e saj të besueshme kanë sugjeruar se ora inteligjente e Microsoft-it do të funksionojë me pjesën më të madhe të platformave të telefonave inteligjentë dhe do të monitorojë vazhdimisht rrahjet e zemrës së përdoruesit. Bateria thuhet se mund të zgjasë për dy ditë.
Falë një raporti të ri nga Toms Hardware, mësojmë se ora do të prezantohet në muajin tetor. Në këtë raport gjithashtu zbulohet se ora do të jetë shumë më e hollë se orët e tjera që janë aktualisht në treg, si dhe do të ketë 11 sensorë të ndryshëm.
Këtë javë u zbuluan disa ora të reja inteligjente në konferencën I/O të Google-it, disa nga të cilat mund edhe të porositen për t’u blerë. Edhe Apple gjithashtu po krijon një orë inteligjente që mund të prezantohet nga muaji shtator.
Kjo tregon se tregu i orëve inteligjente po përhapet gjithmonë e më shumë duke u shtuar edhe konkurrenca ndërmjet kompanive teknologjike. Le të shohim se çfarë veçorish të reja do të sjellë Microsoft për të bërë diferencën me pajisjet e kompanive të tjera.
(Herë të lexuara: 156)
als_Latn als_Latn als_Latn als_Latn als_Latn als_Latn